《三月八日扈从视学听讲说命文言有作》
明代·程敏政

万乘隆师礼不烦，上庠开讲重渊源。朝衣绚日金绯匝，御帜迎风锦绣翻。

相业古来存说命，龙飞今日感文言。凤团分赐叨陪坐，愿续声诗纪治元。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。